
20. sjednice Upravnog vijeća Dječjeg vrtića "Slavuj", održane u Strmcu 31.08.2026. godine s početkom u 18,00 sati, Obrtnička 13. 

Nazočni članovi Upravnog vijeća:
Mirjana Gundić (član – predstavnik Grada Sv. Nedelja)
Stjepan Rede (član – predstavnik Grada Sv. Nedelja)
Renata Škacan (predstavnik radnika)

Odsutni članovi – opravdanost izostanka
Diana Gašparević (Predsjednica Upravnog vijeća - predstavnik Grada Sv. Nedelja)
Petra Miočić (predstavnik roditelja) 

Ostali nazočni: 
Karmela Jozić, ravnateljica
Mario Pšeničnjak, zamjenik gradonačelnika 

Zapisničar: 
Sanela Krčelić	

Zamjenik predsjednice Upravnog vijeća pozdravio je prisutne i predložio dnevni red.

Dnevni red:

1. Verificiranje Zapisnika 19. sjednice
2. Donošenje Odluke o usvajanju Izvješća o ostvarivanju Godišnjeg plana i izvedbenog programa Dječjeg vrtića „Slavuj“ za pedagošku godinu 2025./2026. godinu
3. Donošenje Odluke o imenovanju osobe za obavljanje ravnateljskih poslova u slučaju privremene spriječenosti ravnateljice u periodu od 01.09.2026. – 31.08.2027.
4. Donošenje Odluke o upisu djece u program predškole za pedagošku godinu 2026./2027.
5. Donošenje Pravilnika o provedbi postupaka jednostavne nabave od 1.09.2026. godine
6. Donošenje Odluke o V. Izmjeni i dopuni Plana nabave za 2026. godinu 
7. Odlučivanje o  raspisanim natječajima ( 10.08.2026. - 18.08.2026.) za radna mjesta: 
· Odgojitelj/ica - 2 (dva) izvršitelja/ice na neodređeno puno radno vrijeme – upražnjeno radno mjesto, početak rada od 1.09.2026.
· Odgojitelj/ica - 1 (jedan) izvršitelj/ica na određeno puno radno vrijeme – zamjena za roditeljski dopust radnice  J.B. do njezina povratka na svoje radno mjesto
8. Razno
· Razmatranje ponuda za provođenje kraćih programa u Vrtiću 
Ad. 1.

Zapisnik 19. sjednice jednoglasno je verificiran.

Ad. 2.

Upravno vijeće jednoglasno donosi: 
ODLUKU
· o usvajanju Izvješća o ostvarivanju Godišnjeg plana i izvedbenog programa Dječjeg vrtića „Slavuj“ za pedagošku godinu 2025./2026. godinu

Ad. 3.

Temeljem članka 57. Statuta Dječjeg vrtića “Slavuj”, a shodno članku 37. a  Zakona o predškolskom odgoju i obrazovanju („Narodne novine“, br: 10/97, 107/07, 94/13, 98/19, 57/22, 101/23, 145/23, 145/24, 146/25, 22/26), Upravno vijeće Dječjeg  vrtića „Slavuj“, na svojoj 20. sjednici održanoj dana 31.08.2026., donosi: 

O D L U K U
O IMENOVANJU OSOBE ZA OBAVLJANJE RAVNATELJSKIH POSLOVA
U SLUČAJU  PRIVREMENE SPRIJEČENOSTI RAVNATELJICE


Renata Škacan iz  reda Odgojiteljskog vijeća obavljat će poslove ravnateljice Karmele Jozić  u slučaju njene privremene spriječenosti u obavljanju ravnateljskih poslova. 
     

Ad. 4.

Tajnica Vrtića upoznale je prisutne s natječajem za upis djece u program predškole koja nisu redovni polaznici vrtića. Dokumentacija će se zaprimati od 7.09.2026. do 18.09.2026. u tajništvo vrtića. Svi detalji propisani su natječajem koji se prilaže ovom zapisniku.

Ad. 5.

Upravno vijeće donosi Pravilnik o provedbi postupaka jednostavne nabave na snazi  od 1.09.2026. godine

Ad. 6.

Upravno vijeće jednoglasno donosi
ODLUKU
·  o usvajanju V. Izmjene i dopune Plana nabave za 2026. godinu.

Ad. 7.

Upravno vijeće jednoglasno donosi:

· Na radno mjesto: 
· Odgojitelj - 2 (dva) izvršitelja/ice na neodređeno puno radno vrijeme – upražnjeno radno mjesto, početak rada od 1.09.2026.

ZAPOŠLJAVAJU SE: 
1. A.J.D.
2. Nije bilo predloženih kandidata, natječaj će se ponoviti


· Na radno mjesto: 
· Odgojitelj - 1 (jedan) izvršitelj/ica na određeno puno radno vrijeme – zamjena za roditeljski dopust radnice  J.B. do njezina povratka na svoje radno mjesto

· Nije bilo predloženih kandidata, natječaj će se ponoviti

Ad. 8.

Nije bilo zaključaka.
 
Sjednica završava u 19,20 sati
	
KLASA: 601-05/26-01/14
URBROJ: 238-29-178-02-26-8
Strmec, 31.08.2026. godine  

Zapisničar:                                                 			      
Sanela Krčelić
                                                                                 Zamjenik Predsjednice Upravnog vijeća  
                                                                                                     Stjepan Rede  

